**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20 /01/2022**

**Αριθ. Πρωτ. : 1164**

# Από το πρακτικό της αριθμ. 2ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 7**

Περίληψη

**Πρόσληψη επιπλέον προσωπικού με σύμβαση εργασίας ιδιωτικού δικαίου ορισμένου χρόνου, για την κάλυψη αναγκών καθαριότητας σχολικών μονάδων, διδακτικού έτους 2021-2022, με ιδίους πόρους.**

Στη Λιβαδειά σήμερα 19η Ιανουαρίου 2022 ημέρα Τετάρτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» » και μετά από την αρ.πρωτ. 767/14-01-2022 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα οκτώ (8) ήτοι:

**ΠΑΡΟΝΤΕΣ ΑΠΟΝΤΕΣ**

1 .Ταγκαλέγκας Ιωάννης - Πρόεδρος

2. Μητάς Αλέξανδρος 1.Καραμάνης Δημήτριος

3. Καλογρηάς Αθανάσιος Αν και είχε νόμιμα προσκληθεί

4.Σαγιάννης Μιχαήλ

5.Μερτζάνης Κωνσταντίνος

6.Καπλάνης Κωνσταντίνος (απών στο 2ο & 3ο Θ.Η.Δ.)

7.Πούλος Ευάγγελος

8.Μπράλιος Νικόλαος

Ο Πρόεδρος της Οικονομικής Επιτροπής ενημέρωσε το σώμα ότι κατατέθηκε το υπ΄αριθμ΄ 1083/19-1-2022 έγγραφο της Δ/νσης Διοικητικών Υπηρεσιών του Δήμου με θέμα : «*Πρόσληψη επιπλέον προσωπικού με σύμβαση εργασίας ιδιωτικού δικαίου ορισμένου χρόνου, για την κάλυψη αναγκών καθαριότητας σχολικών μονάδων, διδακτικού έτους 2021-2022, με ιδίους πόρους»* και ζήτησε την συζήτησή του εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Το κατεπείγον του θέματος έγκειται στην πρόσληψη επιπλέον προσωπικού με σύμβαση εργασίας ιδιωτικού δικαίου ορισμένου χρόνου, για την κάλυψη αναγκών καθαριότητας σχολικών μονάδων, διδακτικού έτους 2021-2022 , λόγω της επιτακτικής ανάγκης που έχει δημιουργηθεί από τις συνθήκες COIVID και τις αυξημένες απαιτήσεις για την εφαρμογή επιπλέον μέτρων καθαριότητας για την προστασία της υγείας του μαθητικού πληθυσμού και του εκπαιδευτικού δυναμικού , με σκοπό τη διαφύλαξη της δημόσιας υγείας

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών το υπ΄ αριθμ. πρωτ. 1083/19-01-2022 έγγραφο της Δ/νσης Διοικητικών Υπηρεσιών του Δήμου Λεβαδέων στο οποίο αναφέρονται τα παρακάτω:

« *Με το με αρ. πρωτ. 56982/30-07-2021 έγγραφο του Υπουργείου Εσωτερικών έγινε γνωστό ότι με την με αρ. πρωτ. ΔΙΠΑΑΔ/Φ.ΕΓΚΡ./89/15294/30-07-2021 απόφαση της Επιτροπής του άρθρου 2 παρ. 10 της αριθμ. 33/2006 ΠΥΣ «Αναστολή διορισμών και προσλήψεων στο Δημόσιο Τομέα» (Α/280), όπως ισχύει, εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2021-2022. Ο μέγιστος αριθμός ωρών ημερήσιας απασχόλησης ισοδυναμεί με το μέγιστο επιτρεπόμενο αριθμό προσλαμβανόμενων ατόμων ημερήσιας απασχόλησης τριών (3) ωρών. Ο Δήμος καθορίζει ελεύθερα τις ώρες ημερήσιας απασχόλησης των ατόμων που προσλαμβάνει, υπό την προϋπόθεση τήρησης των μέγιστων ορίων ανθρωποωρών και προσλαμβανόμενων ατόμων. Σε περίπτωση που, τηρουμένου του ανώτατου αριθμού προσλαμβανόμενων ατόμων, επιλεγεί από ορισμένους Δήμους η αύξηση των ωρών ημερήσιας απασχόλησής τους πέραν του καθοριζόμενου μέγιστου αριθμού ανθρωποωρών ημερήσιας απασχόλησης, η προκαλούμενη δαπάνη καλύπτεται αποκλειστικά από ίδιους πόρους των Δήμων.*

*Σύμφωνα με τα οριζόμενα στην ανωτέρω αριθμ. 55472/23-7-2021 (Β΄3352) Υπουργική Απόφαση, με απόφαση* ***της Οικείας Οικονομικής Επιτροπής κατανέμονται οι εγκριθείσες ανθρωποώρες σε θέσεις προσωπικού μερικής ή /και πλήρους απασχόλησης*** *και στη συνέχεια κάθε φορέας τοποθετεί το προσωπικό στα σχολεία μετά την έκδοση των τελικών πινάκων. Ενόψει των ορίων που τίθενται στην ΠΥΣ, με την απόφαση της Οικονομικής Επιτροπής θα πρέπει να καθορίζεται ο αριθμός των προσλαμβανόμενων ατόμων με παράθεση των ωρών ημερήσιας απασχόλησής τους (από τον πολλαπλασιασμό των οποίων προκύπτει η κατανομή των εγκριθεισών ανθρωποωρών) και σε περίπτωση κάλυψης δαπάνης από ίδιους πόρους, η εκτίμηση του ύψους της δαπάνης αυτής τόσο για το τρέχον έτος, όσο και για το έτος 2022.*

*Με την ανωτέρω αναφερθείσα απόφαση της Επιτροπής του άρθρου 2 παρ. 10 της αριθμ. 33/2006 ΠΥΣ εγκρίθηκαν για τον Δήμο μας* ***: α) 132 ώρες, ως μέγιστος αριθμός ωρών ημερήσιας απασχόλησης*** *και* ***β****)* ***44 άτομα , ως μέγιστος αριθμός προσλαμβανομένων ατόμων***

*Κατ’ εφαρμογή των παραπάνω, σύμφωνα με την υπ.αριθμ 227/13.8.2021 (ΑΔΑ:ΨΞΟΧΩΛΗ-ΧΣΧ) ) Απόφαση Οικονομικής Επιτροπής περί κατανομής ανθρωποωρών σε θέσεις προσωπικού με σχέση εργασίας ιδιωτικού δικαίου ορισμένου χρόνου, για την κάλυψη αναγκών καθαριότητας σχολικών μονάδων, διδακτικού έτους 2021-2022. και την υπ.αριθμ 85/Α.Π. 16178/2.9.2021 (ΑΔΑ: 6ΣΕΖΩΛΗ-Ν4Υ) ) απόφαση Δημάρχου προσλήφθηκαν από τους Πίνακες κατάταξης των υποψήφιων πλήρους και μερικής απασχόλησης , συνολικά σαράντα (40) άτομα και ειδικότερα : δέκα (10) άτομα πλήρους απασχόλησης ( 6,5 ώρες ημερησίως ) και τριάντα (30) άτομα μερικής απασχόλησης ( 3 ώρες ημερησίως ) όπως φαίνεται στον ακόλουθο πίνακα:*

|  |  |  |  |  |  |
| --- | --- | --- | --- | --- | --- |
| *Μέγιστος αριθμός ωρών ημερήσιας απασχόλησης βάσει ΠΥΣ* | *Μέγιστος αριθμός προσλαμβανομένων βάσει ΠΥΣ* | *Αριθμός ατόμων πλήρους απασχόλησης*  *(6,5 ώρες ημερησίως)* | *Αριθμός ατόμων 3ωρης ημερήσιας απασχόλησης* | *Συνολικός αριθμός ημερήσιων ανθρωποωρών* | *Συνολικός αριθμός ατόμων* |
| *132* | *44* | *10* | *30* | *155* | *40* |

*Όπως προκύπτει από τον παραπάνω πίνακα ο ανώτατος αριθμός ατόμων που μπορούν να προσληφθούν σύμφωνα με την αρ. πρωτ. ΔΙΠΑΑΔ/Φ.ΕΓΚΡ./89/15294/30-07-2021 απόφαση της Επιτροπής του άρθρου 2 παρ. 10 της αριθμ. 33/2006 ΠΥΣ «Αναστολή διορισμών και προσλήψεων στο Δημόσιο Τομέα» (Α/280), δεν έχει καλυφθεί καθώς έχουν συνολικά προσληφθεί σαράντα ( 40) άτομα έναντι των σαράντα τεσσάρων (44) ατόμων που επιτρέπονται. Επομένως δύναται ο Δήμος να προχωρήσει στην πρόσληψη επιπλέον προσωπικού τεσσάρων (4) ατόμων με κάλυψη της δαπάνης από ιδίους πόρους.*

*Με το υπ.αριθμ.πρωτ 1048/19.1.2022 έγγραφο, το Τμήμα Παιδείας και Δια Βίου Μάθησης γνωστοποιεί την επιτακτική ανάγκη πρόσληψης προσωπικού για τον καθαρισμό των σχολικών μονάδων του Δήμου καθώς το υπάρχον προσωπικό δεν επαρκεί δεδομένου των συνθηκών που έχουν δημιουργηθεί λόγω της πανδημίας και των αυξημένων απαιτήσεων για την εφαρμογή επιπλέον μέτρων καθαριότητας, για την προστασία του μαθητικού πληθυσμού και του εκπαιδευτικού δυναμικού , με σκοπό τη διαφύλαξη της δημόσιας υγείας .*

*Επιπλέον με το υπ.αριθμ.πρωτ 1069/19.1.2022 έγγραφο της Δ/νσης Οικονομικών Υπηρεσιών βεβαιώνεται ότι για την κάλυψη της μισθολογικής δαπάνης που θα προκύψει από την πρόσληψη τεσσάρων (4) υπαλλήλων με σχέση εργασίας Ιδιωτικού Δικαίου Ορισμένου Χρόνου ειδικότητας ΥΕ προσωπικού καθαριότητας σχολικών μονάδων , μερικής απασχόλησης ( 3 ώρες ημερησίως ) , υπάρχει εξασφαλισμένη πίστωση στον Προϋπολογισμό έτους 2022 και συγκεκριμένα στο σκέλος των εξόδων και στους Κ.Α 15.6041.09 «Αποδοχές εκτάκτων υπαλλήλων για καθαριότητα σχολικών μονάδων» και Κ.Α 15.6054.09 «Εργοδοτικές εισφορές εκτάκτων υπαλλήλων για καθαριότητα σχολικών μονάδων» . Η χρηματοδότηση της δαπάνης που θα προκληθεί θα γίνει από ίδιους πόρους .*

*Λαμβάνοντας υπόψη :*

* *Το με αρ. πρωτ. 56982/30-07-2021 έγγραφο του Υπουργείου Εσωτερικών*
* *Το με αρ. πρωτ. 1048 /19.1.2022 έγγραφο του Τμήματος Παιδείας και Δια βίου Μάθησης*
* *Την με αρ. πρωτ.1069/19.1.2022 βεβαίωση της Δ/νσης Οικονομικών Υπηρεσιών*

***ΕΙΣΗΓΟΥΜΑΣΤΕ***

*Την πρόσληψη επιπλέον* ***τεσσάρων (4) ατόμων*** *με σχέση εργασίας Ιδιωτικού Δικαίου Ορισμένου Χρόνου ειδικότητας* ***ΥΕ προσωπικού καθαριότητας σχολικών μονάδων******μερικής απασχόλησης ( 3 ώρες ημερησίως )*** *για το διδακτικό έτος 2021-2022, με κάλυψη της επιπλέον δαπάνης με ιδίους πόρους, σύμφωνα με τα όσα προβλέπονται στο υπ. αρ. πρωτ. 56982/30-07-2021 έγγραφο του Υπουργείου Εσωτερικών και την με αρ. πρωτ. ΔΙΠΑΑΔ/Φ.ΕΓΚΡ./89/15294/30-07-2021 απόφαση της Επιτροπής του άρθρου 2 παρ. 10 της αριθμ. 33/2006 ΠΥΣ «Αναστολή διορισμών και προσλήψεων στο Δημόσιο Τομέα» (Α/280).»*

Η Οικονομική Επιτροπή λαμβάνοντας υπόψη :

* Τις διατάξεις του άρθρου 40 του Ν.4735/2020 που αντικατέστησε το άρθρο 72 του
* Ν.3852/2010
* Το με αρ. πρωτ. 56982/30-07-2021 έγγραφο του Υπουργείου Εσωτερικών
* Το με αρ. πρωτ. 1048 /19.1.2022 έγγραφο του Τμήματος Παιδείας και Δια βίου Μάθησης
* Την με αρ. πρωτ.1069/19.1.2022 βεβαίωση της Δ/νσης Οικονομικών Υπηρεσιών
* -Το με αριθ. πρωτ. 1083/19-01-2022 έγγραφο της Διεύθυνσης Διοικητικών Υπηρεσιών, που διανεμήθηκε
* Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την πρόσληψη επιπλέον **τεσσάρων (4) ατόμων** με σχέση εργασίας Ιδιωτικού Δικαίου Ορισμένου Χρόνου ειδικότητας **ΥΕ προσωπικού καθαριότητας σχολικών μονάδων,** **μερικής απασχόλησης ( 3 ώρες ημερησίως )**, **για το διδακτικό έτος 2021-2022**, με κάλυψη της επιπλέον δαπάνης με ιδίους πόρους, σύμφωνα με τα όσα προβλέπονται στο υπ. αρ. πρωτ. 56982/30-07-2021 έγγραφο του Υπουργείου Εσωτερικών και την με αρ. πρωτ. ΔΙΠΑΑΔ/Φ.ΕΓΚΡ./89/15294/30-07-2021 απόφαση της Επιτροπής του άρθρου 2 παρ. 10 της αριθμ. 33/2006 ΠΥΣ «Αναστολή διορισμών και προσλήψεων στο Δημόσιο Τομέα» (Α/280).

Η παρούσα απόφαση πήρε αριθμό 07/2022.

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος ΠΙΣΤΟ ΑΠΟΣΠΑΣΜΑ

3.Σαγιάννης Μιχαήλ Λιβαδειά 20-1-2022

4.Μερτζάνης Κωνσταντίνος Ο ΠΡΟΕΔΡΟΣ

5.Καπλάνης Κωνσταντίνος

6.Πούλος Ευάγγελος

7.Μπράλιος Νικόλαος

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣΛΕΒΑΔΕΩΝ